GEMA JUMAT, 26 JANUARI 2018
Oleh : Nurjannah Usman
Assalamualaikum loen mula kalam
Keu mandum rakan gampong ngoen kuta
Nibak uroe nyoe panton lon karang
Haba uroe nyan keu Mesjid Raya
Ie laot ijoe lagak bagoe hamparan
Ombak meuguncang sue meutaga
Jinoe lon kisah keu Baiturrahman
Cedah hana ban di teungoh kota
Dari phoen jamen masa kerajaan
Trok jinoe rakan mantong meu cahya
Dua blah boh payong teudong merentang
Laen lom rakan basemen nama
Bak tempat wudhuk lagak hana ban
Keramik meupasang seupanjang mata
Bak kayee timoh luhu ngoen timang
Macam rupawan ta kalon rupa
Wate ta pegah megah hana ban
Jithe hai rakan troek u nanggroe luwa
Ureung kaphe nyang jak meu seunang
Keulangkah keunan jak kalon sigra
Dari gampong geu ‘ek keuritan
Jak jalan-jalan u Mesjid Raya
Dua rakaat lheuh geu seumbahyang
Lupie hana ban dalam ngoen lua
Menara lagak takaloen rakan
Lua ngeon dalam lemah di mata
Bungoeng meuriti disampeng kolam
Lagak hana ban han ek talupa
Menyoe tapeugah han abeh karang
Tentang pemandangan ceudah lagoina
Baro leubeh pah takaloen beutrang
Tajak hai rakan u Masjid Raya
Neuhen, 25 Januari 2018
ind_Latn ind_Latn ace_Latn ace_Latn ace_Latn ace_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn